Cuneiform Tablet Kt 94/k 1169 (AKT 6a 136)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šur-ma a-na i-dí-a-bi-im e-na-nim i-na-aḫ-DINGIR i-ku-pí-a šu-IŠTAR ù en-nam-a-šur qí-bi-ma 8 ma-na 13 GÍN KÙ.BABBAR a-šur-ra-bi ù a-ḫu-šu DUMU a-ku-za ḫa-bu-lu-nim a-ša-me-ma KÙ.BABBAR lá-qé 8 ma-na KÙ.BABBAR iš-tí <gap> li a-ni-im iš-tù 4 ša-na-tim ṣí-ib-tám ù-ṣa-áb lu a-we-el-tum KÙ.BABBAR tal-qé lu en-nam-a-šur il₅-qí-i qá-qá-ad KÙ.BABBAR a-we-lá-am iṭ-ra-šu-ma a-we-el-tum kà-aṣ-da-at KÙ.BABBAR lu tá-áš-qú-ul-ma ší-a-tí li-zi-zi-im šu-ma a-ki-am iš-tí a-we-li-im na-am-gi₅-ra ṣí-ib-tám ša ša-tim iš-tí-in le-qé-a-ma <big_gap>-a ma-li-a-nim a-ḫu-a a-tù-nu ṭup-pá-am a-we-el-tám ša-áš-me-a